PROOEMIUM. 
ut complurium naturae scrutatorum consociata opera» 
observationibus de rebus naturae collatis atque inter 
se comparatis, oriatur opus aliquod, quod, ab opinio- 
nibus et sententiis naturae non consentaneis cribro? 
quasi liberatum, efficere queat, ut veritati magis ma- 
gis que appropinquemus in avium scientia. Ita demum 
fiet, ut bab eamus ornitbologiae delineationem, si non 
perfectam , aliquam tamen , eamque veram et correc- 
tam. Equidem in hoc meo libro conscribendo id effi- 
cere conatus fueram, iit avium systematis non dicam 
adumbrationem dedisse, sed tantum ad fundamenta ja- 
cienda unum saxum attulisse videar. Quod si mihi pro- 
cessis.^ concedant harum rerum periti, fateanturque 
me aliquid edidisse, in quo alii doctiores pergant for- 
mare atque aedificare, multum jam hoc me profecisse 
putem. 
In parando et edendo vero hoc Systematis avium 
fundamento hanc potissimum rationem ineundam con- 
stitui, ut singula avium genera singularibus descriptio- 
nibus sive monographiis tractarem, quo facilius eorum 
prospectus acquiri et sic species quaeque clarius distin- 
gui queat; quae tractatio satis intelligi hoc primo vo- 
lumine inspecto potest. 
Nulla adhuc ratione habita, quonam ordine genera 
ponenda sint in systemate naturali, talia hactenus eli- 
genda et adhibenda putavi genera, quorum indoles, sin- 
gulaeque species aptissimae noscendo atque distinguen- 
do viderentur, quorumque amplissimam haberem noti- 
tiam, propria contemplatione acquisitam. Nullum pa- 
ginarum numerum apposui, ut semper, et in poste- 
rum, sit facultas inserendi nova genera, quae si omnia 
descripta fuerint, ordinanda tunc erunt ordine naturali, 
cujus systema ad hujus operis calcem adjiciam. Quas 
autem species continet unumquodque genus, mono- 
graphia descriptum, eae. citandae sunt secundum nu- 
merum ipsis praefixum. .In his quae hactenus edita 
sunt, quantum licuit pro rerum copia , cujuslibet spe- 
